Kam umiestniť skleník?
Na výber vhodného miesta pre umiestnenie skleníka by ste si mali vyhradiť dostatok času. Umiestnenie skleníka môže totiž výrazne ovplyvniť úspešnosť úrody. Platí, že skleník by mal stáť na slnečnom mieste, najlepšie v závetrí a nesmie byť zatienený okolitou výstavbou alebo porastom.
Najlepším riešením je vystavať kvalitnú betónovú podmurovku, na ktorú sa ukotvia konštrukcie skleníka. V prípade sklenených skleníkov sa jedná takmer o nutnosť. Polykarbonátové skleníky je možné kotviť pomocou špeciálnych systémov priamo do zeme.